Vasile Dîncu nu exclude o guvernare PSD-PNL: Intrarea în opoziție a fost un dar dumnezeiesc.
Vasile Dîncu, președintele Consiliului Național al PSD, spune că actuala coaliție de guvernare se va rupe în 2023, rezistând până atunci cu mari probleme. De asemenea, liderul PSD nu exclude o alianță cu PNL. În replică, Alina Gorghiu, fost președinte PNL, a precizat că PSD nu ar trebui să-și facă prea multe planuri de guvernare.
Dîncu a spus într-un interviu pentru Europa Liberă că intrarea PSD în opoziție a fost "un dar dumnezeiesc" și guvernarea PNL – USR PLUS – UDMR se va rupe "probabil în 2023 sau începutul lui 2024".Astfel, liderul PSD nu exclude o guvernare cu PNL.Întrebat despre o moțiune de cenzură, el a spus că "nu am găsit acele voturi pentru a dărâma Guvernul".În ceea ce privește congresul PNL, din luna septembrie, Vasile Dîncu spune că votanții PSD "îl vor mai degrabă pe Ludovic Orban decât pe domnul Cîțu".